text: Holder tredje hvervemøde
  27 september 2012 kl. 16.47
  I Sønder Hygum er det mere end svært at få folk til at stille op til menighedsrådsvalget. TV SYD er til det tredje hvervemøde i aften.
  Der er kun to måneder til det kommende menighedsrådsvalg. Interessen for at stille op til det valg kan ligge et meget lille sted. Og det er der faktisk intet nyt i:
  Ved seneste valg i 2008 var der i vores sendeområde blot kampvalg i 33 ud af 379 sogne. Med andre ord var der flere kandidater end der skulle bruges i mindre end 10 pct. af sognene. 
  TV SYD har også været i Vorbasse. Her har de forsøgt at løse problemet ved at fusionere to menighedsråd. De to sogne, Vorbasse og Skjoldbjerg, fortsætter som selvstændige sogne, men de vil få fælles menighedsråd.
  